MFC คำนึงถึงความต้องการของลูกค้า เพื่อสร้างความมั่นคงทางการเงิน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

....สมาคมบริษัทจัดการลงทุน
บริษัทหลักทรัพย์จัดการกองทุน เอ็มเอฟซี จำกัด (มหาชน) บริษัทจัดการกองทุนแห่งแรกของประเทศ โดยจัดตั้งขึ้นในปี 2518 มีวัตถุประสงค์ในการจัดตั้งให้เป็นสถาบันการเงินที่มีส่วนร่วมในการระดมเงินออมจากประชาชนทั่วไป เพื่อพัฒนาตลาดทุนของประเทศ และเป็น บลจ. แห่งเดียวที่จดทะเบียนในตลาดหลักทรัพย์แห่งประเทศไทย จึงมีความโปร่งใสในการบริหารจัดการสามารถตรวจสอบได้และยังมีภาครัฐถือหุ้นใหญ่กว่าร้อยละ 40 จึงมีความมั่นคงสูง ในโอกาสที่บริษัทได้ก้าวเข้าสู่ปีที่ 35 บริษัทมุ่งเน้นกลยุทธ์หลัก คือ “Customer Centric” หรือการคำนึงถึงความต้องการของลูกค้า เพื่อสร้างความมั่นคงทางการเงิน พร้อมกับการใช้ชีวิตอย่างมีความสุข
บริษัทดำเนินธุรกิจการจัดการกองทุนที่ครบวงจร ทั้งกองทุนรวม กองทุนสำรองเลี้ยงชีพ กองทุนรวมอสังหาริมทรัพย์ และกองทุนส่วนบุคคล โดยมีสินทรัพย์ภายใต้การจัดการกว่า 248,000 ล้านบาท (ณ 30 มิ.ย. 2553) โดยมุ่งพัฒนานวัตกรรมกองทุนรูปแบบใหม่ให้มีความหลากหลายด้านนโยบายการลงทุนครอบคลุมทั้งตราสารทุน ตราสารหนี้ และสินค้าโภคภัณฑ์ เพื่อให้ผู้สนใจเลือกลงทุนได้ตามความต้องการและความสามารถในการรับความเสี่ยงจากการลงทุนของตนเอง ทั้งนี้ บริษัทยังมุ่งเน้นการบริการที่ดีแก่ลูกค้า ได้แก่ การอำนวยความสะดวกด้านการซื้อขายหน่วยลงทุนผ่านระบบ “MFC Smart Services” ซึ่งประกอบด้วย 
MFC Smart Track ทำคำสั่งซื้อหน่วยลงทุนแทนผู้ถือหน่วยลงทุน และส่ง SMS แจ้งยืนยันการรับคำสั่งซื้อ เพียงผู้ถือหน่วยใช้แบบฟอร์ม Bill Payment for MFC Smart Track ในการชำระเงินค่าซื้อ
MFC Smart Tele ซื้อขายหน่วยลงทุนผ่านโทรศัพท์ 026492299 โดยหักบัญชีเงินฝากธนาคาร (Direct Debit) เพื่อชำระค่าซื้อ และรับเงินค่าขายคืนด้วยการโอนเงินเข้าบัญชีธนาคาร (Direct Credit)
MFC Smart Trade ทำธุรกรรมด้านกองทุนรวมผ่านอินเทอร์เน็ต เช่น ซื้อขายหน่วยลงทุน ดูรายงานการซื้อขายหน่วยลงทุนรายเดือน เป็นต้น 
บริษัทมีนโยบายในการสนับสนุนกิจกรรมเพื่อสังคมมาอย่างต่อเนื่อง โดยยึดถือแนวคิด “สร้างสรรค์มันสมองไทย” ซึ่งมุ่งพัฒนาคุณภาพด้านการศึกษา และพัฒนาองค์ความรู้ด้านต่างๆ บริษัทได้ให้ความสำคัญกับการพัฒนาบุคลากรด้านการเงินอย่างมีประสิทธิภาพ ได้จัดทำโครงการ MFC Talent Award เพื่อสร้างสรรค์เยาวชนไทยระดับอุดมศึกษาให้มีความรู้ความสามารถด้านวิชาการและจรรยาบรรณพร้อมก้าวสู่วิชาชีพ และยังปลุกจิตสำนึกด้านการทำคุณประโยชน์แก่สังคมโดยการปลูกป่าชายเลนเพื่อรักษาสิ่งแวดล้อม ซึ่งเป็นปีที่ 6 แล้ว มีผู้ผ่านโครงการ 360 ราย และได้บริจาคเงินสนับสนุนทุนการศึกษาและช่วยเหลือสังคมในด้านต่างๆ จากรายได้ค่าธรรมเนียมของกองทุนเปิดเอ็มเอฟซี อิสลามิก ฟันด์ (MFC Islamic Fund) นอกจากนี้ บริษัทได้จัดตั้งกองทุนเปิดเอ็มเอฟซี เอนเนอร์จี ฟันด์ (MFC Energy Fund) ซึ่งเป็นกองทุนรวมแรกของไทยที่สนับสนุนนโยบายการพัฒนาและใช้พลังงานทดแทน ซึ่งลงทุนตรงในบริษัทที่เกี่ยวข้องกับพลังงาน พลังงานทดแทน และธุรกิจที่มีส่วนสนับสนุนนโยบายของรัฐด้านพลังงาน และกองทุนเปิดเพื่อพัฒนาและฟื้นฟูกิจการที่ได้รับผลกระทบจากสึนามิ (Tsunami Recovery Fund) จัดตั้งขึ้นเพื่อช่วยเหลือกิจการด้านท่องเที่ยวที่ได้รับผลกระทบจากเหตุการณ์ธรณีพิบัติภัยใน 6 จังหวัดภาคใต้ โดยได้ดำเนินมา 5 ปี และได้ช่วยเหลือผู้ประกอบการ 20 ราย และช่วยให้ชุมชนมีงานทำและมีรายได้ 3,000 ครอบครัว หรือประมาณ 1 หมื่นราย ซึ่งเป็นการกระจายรายได้สู่ท้องถิ่น ตลอดจนฟื้นฟูธุรกิจท่องเที่ยวในภาคใต้โดยรวม
บริษัทมีความมุ่งมั่นในการพัฒนาคุณภาพและบริการที่ดีสำหรับผู้ถือหน่วยลงทุนและลูกค้า เพื่อสร้างความพึงพอใจและความเชื่อมั่นต่อบริษัท บริษัทได้ให้ความสำคัญต่อการเผยแพร่ความรู้ด้านเศรษฐกิจการลงทุนที่เป็นประโยชน์ โดยได้จัดงานสัมมนา MFC Finance Forum เป็นประจำทุกไตรมาส และยังได้จัดทำวารสาร Smart Wealth Magazine ซึ่งมีเนื้อหาทั้งด้านการลงทุนและไลฟ์สไตล์ ให้แก่ผู้ถือหน่วยลงทุนและลูกค้าอีกด้วย นอกจากนี้ MFC fun(d) cafe ณ อาคารคอลัมน์ทาวเวอร์ ชั้น จี ภายใต้แนวคิด Knowledge Society เป็นแหล่งบริการข้อมูลความรู้เกี่ยวกับการลงทุนและความรู้ด้านอื่นๆ ในบรรยากาศสบายๆ แก่ผู้ถือหน่วยลงทุน ลูกค้า รวมถึงประชาชนทั่วไปที่สนใจด้านการลงทุน